40 Julius Thomsen. 



Arbejde over den offentlige Belysning, der viste hans over- 

 ordentlige Energi og Selvopofrelse, naar det galdt at opnaa 

 videnskabelige Resultater; det var ved denne Lejlighed, at han 

 indespærrede sig i 40 Dage i et mørkt Værelse for at skærpe 

 sit Øje og Evnen til at iagttage smaa Forskelligheder i Lys- 

 styrken af de undersøgte Flammer. 



G al van i (f. i Bologna 9. Sept. 1737) blev i sit 25de Aar 

 Professor i Anatomi; han beskæftigede sig væsentligst med 

 sammenlignende Anatomi og Fysiologi, havde stor Interesse for 

 den saakaldte dyriske Elektricitet og syslede derfor meget med 

 elektriske Fænomener. Det er saaledes intet Under, at han 

 med Begejstring omfattede den af ham tilfældigt gjorte Opda- 

 gelse af Elektricitetens Evne til at fremkalde Nerve- og Muskel- 

 virkninger i døde Legemer; men han havde ikke det fordoms- 

 frie Blik paa Fænomenernes sande Natur, som var den samtidige 

 Lavoisiers Styrke, og han opnaaede derfor heller ikke forinden 

 sin Død (4. Decbr. 1798) at komme til fuld Erkendelse af sin 

 Opdagelses sande Kerne , medens Lavoisier allerede i Aaret 

 1783 kunde afslutte Hovedrækken af sine Arbejder og opstille 

 sin nye Theori om Forbrændingsfænomenerne. Men Opgaven 

 var ogsaa ulige vanskeligere for Galvani end for Lavoisier. 



Lavoisiers Opgave var at forme en ny Theori for en æld- 

 gammel Videnskab, og han kunde i sit Arbejde støtte sig dels 

 til tidligere Aarhundreders Iagttagelser, dels til Resultaterne af 

 samtidige Videnskabsmænds Arbejder; Materialet var saaledes 

 i alt væsentligt allerede tilstede, eller det blev fremdraget i rette 

 Tid ved andres Arbejder; og det blev Lavoisiers Opgave at 

 konstatere Iagttagelsernes Rigtighed og undersøge Fænomenerne 

 i deres Enkeltheder, for dernæst at gennemskue deres rette 

 Natur og indre Sammenhæng; men Galvani befandt sig paa et 

 nyt og ukendt Omraade, uden Vejledning i ældre Iagttagelser 

 og tildels vildledet ved de ydre Omstændigheder, under hvilke 

 hans første Opdagelse fandt Sted. 



Allerede længe forinden Lavoisier begyndte sine Undersøgelser 



